Source: http://docplayer.hu/426750-A-vegrehajtas-felfuggeszteserol.html
Timestamp: 2017-11-21 19:48:59+00:00

Document:
A végrehajtás felfüggesztéséről - PDF
Download "A végrehajtás felfüggesztéséről"
2 A végrehajtás felfüggesztéséről Szerző: dr. Bodnár Éva Budapest, július 19.
3 A végrehajtási eljárás megindulását követően bekövetkezhetnek olyan események, körülmények, amely alapján helye lehet a végrehajtás felfüggesztésének. Az adós váratlanul megbetegszik, átmenetileg rosszabbra fordulnak az életkörülményei, de közben folyik ellene a végrehajtás. Az adós elveszítette a munkáját, de van remény az elhelyezkedésre, ugyanakkor a kiskorú gyermekeiről gondoskodnia kell, még akkor is, ha a végrehajtó már kézbesítette számára a végrehajtási lapot. Az adós régen elköltözött, így csak most, a végrehajtótól szerzett tudomást arról, hogy vele szemben évekkel ezelőtt fizetési meghagyásos eljárás indult, s a kézbesítési vélelem alapján jogerőre emelkedett fizetési meghagyás alapján elrendelték vele szemben a végrehajtást. A pervesztes fél perújítással kíván élni az őt marasztaló jogerős ítélet ellen, vagy felülvizsgálati kérelmet terjesztett elő a Kúria előtt, de a határozatok alapján a végrehajtási eljárás már megindult ellene. Az adós számításai szerint a tartozását már kiegyenlítette, de azt a végrehajtást kérő nem ismeri el, így az adós perben kéri a vele szemben megindult végrehajtás megszüntetését. A végrehajtó által lefoglalt gépjármű nem az adósé, így a gépjármű tulajdonosa végrehajtási igényperben kéri vagyontárgyának a foglalás alóli feloldását. kérelmezni? Mind-mind olyan eset, amikor helye lehet a végrehajtás felfüggesztésének. De hol kell A végrehajtás felfüggesztéséről alapvetően a végrehajtást foganatosító bíróság, kivételesen a végrehajtást elrendelő bíróság nemperes eljárásban határoz. Vannak azonban olyan körülmények, amelyekre tekintettel a felfüggesztésről való döntés nem a Vht., hanem a Pp. alapján a peres bíróság hatáskörébe tartozik. Számos esetben a felfüggesztés iránti kérelem ezért nem ér célba, mert fél a foganatosító bíróság előtt olyan indokokra hivatkozik, amelyek alapján a foganatosító bíróság nem függesztheti fel az elrendelt végrehajtást. A felfüggesztés iránti kérelem azonban a peres bíróság előtti eljárásban
4 megalapozott lehet. Tekintsük át, hogy a végrehajtás felfüggesztésére mikor, mely esetekben, melyik fél kérelmére kerülhet sor, s a kérelem elbírálása melyik bíróság hatáskörébe tartozik. Azt is megvizsgáljuk, hogy a felfüggesztés mely cselekményeket akasztja meg, a felfüggesztést követően a végrehajtás mikor folytatható. 1.) Érdemes először is megjegyezni, hogy a végrehajtási eljárás során meg kell különböztetni a végrehajtás elrendelését és a végrehajtás foganatosítását, így a végrehajtást elrendelő és a végrehajtást foganatosító bíróságot. A bírósági végrehajtás kérelemre indul. A bírósági végrehajtásról szóló évi LIII. törvény (Vht.) 11. alapján a bíróság a végrehajtható okiratot (végrehajtási lap, végrehajtási záradék, letiltó végzés, stb.) a végrehajtást kérő kérelmére állítja ki, ha fennállnak a végrehajtás elrendelésének általános, a Vht. 13. szerinti feltételei. A végrehajtást elrendelő bíróságnak így a végrehajtható okirat kiállítására jogosult bíróságot tekintjük (Vht (6) bekezdés). A végrehajtási lapot főszabályként a végrehajtási eljárás alapját képező perben első fokon eljárt bíróság állítja ki (Vht. 15. (1) bekezdés). A végrehajtás foganatosítása a végrehajtási eljárásnak az a szakasza, amikor a végrehajtható okirat kiállításával elrendelt végrehajtás alapján az önálló bírósági végrehajtó a végrehajtást foganatosítja, eljár a követelés behajtása érdekében. A végrehajtást foganatosító bíróságnak főszabályként azt a bíróságot kell tekinteni, amely mellé az eljáró önálló bírósági végrehajtót kinevezték (Vht (6) bekezdés). A Vht. 32. (1) bekezdésére figyelemmel az eljáró végrehajtó az adós lakóhelye, illetőleg székhelye szerinti végrehajtó. Tehát az elrendelő bíróság az elsőfokú, jogerős és végrehajtandó határozatot (ítélet, egyezség) meghozó bíróság, a foganatosító bíróság az adós lakóhelye szerinti bíróság (amelyikhez az önálló bírósági
5 végrehajtót rendelték). 2.) A foganatosító bíróság dönt a végrehajtás felfüggesztéséről 2.1.) a végrehajtást kérő kérelmére A megindult végrehajtás felfüggesztését kérelmezheti a végrehajtást kérő. Amennyiben a végrehajtás felfüggesztését a végrehajtást kérő kifejezetten kérte (vagy az adós ezirányu kérelmére úgy nyilatkozik, hogy a végrehajtás felfüggesztéséhez hozzájárul), úgy a foganatosító bíróság köteles a végrehajtást felfüggeszteni. A felfüggesztés egyetlen korlátja, ha a felfüggesztés másnak a jogát sérti (Vht. 48. (1) bekezdése). Ezen túl a bíróság mást nem vizsgálhat, a végrehajtást fel kell függesztenie a kérelem szerint. A végrehajtást kérő e joga nyilvánvalóan a végrehajtást kérő rendelkezési jogából ered. A végrehajtást kérő kérelmére indul a végrehajtás, és az ő rendelkezésétől függ, hogy az adós milyen jellegű vagyontárgyaiból kívánja követelésének végrehajtását (Vht. 8. (1) bekezdés). 2.2.) a zálogjogosult végrehajtási eljárásba történő bekapcsolódás iránti kérelmére Szintén köteles a bíróság a végrehajtást felfüggeszteni, ha a zálogjogosult a zálogjogból fakadó igényének az adós és egy másik végrehajtást kérő között már megindult, folyamatban lévő végrehajtási eljárásban való érvényesítése végett kérelmet terjesztett elő ezen végrehajtási eljárásba való bekapcsolódás iránt. A foganatosító bíróságnak a kérelem beérkezését követő 3 munkanapon belül kell a végrehajtást felfüggeszteni (Vht. 48. (2) bekezdése, Vht. 114/A. (11) bekezdése). A felfüggesztés kizárólag a zálogtárgyra vonatkozik, a zálogtárgy értékesítésére terjed ki, és a felfüggesztés a zálogjogosult bekapcsolódási kérelmének elbírálásáig tart.
6 2.3.) az adós kérelmére kivételesen A végrehajtás felfüggesztésének mérlegelés alapján kivételesen helye lehet az adós kérelmére, amennyiben az adós a felfüggesztésre okot adó, méltányolható körülmény igazolta, valamint az adóst a végrehajtási eljárás során korábban nem sújtották rendbírsággal (Vht. 48. (3) bekezdés). A Vht. példálózó jelleggel felsorolja, hogy melyek ezek a méltányolható körülmények. Ilyen lehet különösen az adós által eltartásra köteles és tartásra szoruló személyek száma, az adós, vagy az eltartott személy tartós és súlyos betegsége, a végrehajtási eljárás során bekövetkezett és az adóst is sújtó természeti katasztrófa (Vht. 48. (5) bekezdés). E körülmények jogi személy adós esetén csak részben értelmezhetők, esetükben méltányolható körülmény például a természeti csapás, vagy egyéb más, alapos ok, alapvetően nem az adós hibájából bekövetkező rendkívüli körülmény. A kialakult bírói gyakorlat szerint a végrehajtás felfüggesztése csak időleges lehet. Ehhez pedig az szükséges, hogy az adós által hivatkozott körülmény olyan átmeneti legyen, amely az adós érdekkörén kívül esik és amely megváltoztatására a közeljövőben lehetőség mutatkozik. Nem szolgálhat a végrehajtás felfüggesztésére olyan ok, amely tartósan fennáll és amelyre tekintettel a végrehajtást kérő követelésének megfizetése belátható időn belül nem történik meg (Fővárosi Bíróság Pkfv /2009/4). 2.4.) végrehajtási kifogás esetén A Vht. 49. (1) bekezdés alapján ha a végrehajtó intézkedése ellen jogorvoslattal éltek a jogorvoslatot elbíráló bíróság a végrehajtást felfüggesztheti.
7 A végrehajtó intézkedése elleni jogorvoslat a végrehajtási kifogás. Kifogást a fél, tehát a végrehajtást kérő és az adós, vagy más érdekelt (pl. ingatlanra történő végrehajtás esetén az ingatlan haszonélvezője) terjeszthet elő (Vht (1) bekezdés). A Vht (1) bekezdés alapján a végrehajtási kifogás a végrehajtást foganatosító bíróságnál terjeszthető elő, így ezen bíróság mérlegelési jogkörébe tartozik a kifogásra tekintettel a végrehajtás felfüggesztése. A felfüggesztésről a bíróság hivatalból is dönthet. Így például a gépjármű foglalással kapcsolatos kifogás esetén ha az adós által csatolt igazolások alapján valószínűnek látszik, hogy az adós kifogása alapos, a bíróság a kifogás érdemi, jogerős elbírásáig az adós lefoglalt gépjárművének értékesítése tekintetében a végrehajtást felfüggesztheti. 3.) Az elrendelő bíróság dönt a felfüggesztéséről 3.1.) a végrehajtás elrendelésével kapcsolatos jogorvoslat esetén A Vht. 49. (1) bekezdés alapján ha a végrehajtható okirat ellen jogorvoslattal éltek a jogorvoslatot elbíráló bíróság a végrehajtást felfüggesztheti. A Vht (1) bekezdése alapján az elrendelő bíróság határoz a végrehajtási lap visszavonása, illetve a végrehajtási záradék törlése iránti kérelemről. A végrehajtás lapot akkor lehet visszavonni, illetve a végrehajtási záradékot akkor kell törölni, ha a végrehajtható okirat kiállításának valamely törvényes feltétele hiányzott, azaz ha az elrendeléskor nem álltak fent a végrehajtás általános, a Vht. 13. szerinti feltételei. E kérelmekről tehát az elrendelő bíróság (közjegyző) a végrehajtást kérő, vagy az adós kérelmére, illetve hivatalból is dönthet. Ennek során az elrendelő bíróság (közjegyző) mérlegelési jogkörébe tartozik a végrehajtás felfüggesztése.
8 4.) Felfüggesztés a peres eljárásban A bíróság a végrehajtást azokban az esetekben is felfüggesztheti, amelyekben ezt a Pp. vagy más törvény lehetővé teszi (Vht. 49. (2) bekezdés). Azokban a perekben, illetve kérelmek esetén, amelyekben, illetve amelyekre tekintettel a perben eljáró, illetve a kérelmet elbíráló bíróság a végrehajtást felfüggesztheti, a felfüggesztésről a Pp. külön rendelkezik. Ezek között érdemes az alábbiakat kiemelni: 4.1.) Kézbesítési vélelem megdöntése esetén A végrehajtás felfüggeszthető a kézbesítési vélelem megdöntése iránti kérelem előterjesztése esetén. Ha a kézbesítési vélelem megdöntése iránti kérelmet a végrehajtási eljárás folyamatban léte alatt terjesztik elő, a kérelemről és így a felfüggesztés iránti kérelemről is az elsőfokú határozatot hozó bíróság (fizetési meghagyást kibocsátó közjegyző) dönt (Pp. 99/B. (1) bekezdés, Pp. 99/A. (6) bekezdés). 4.2.) Végrehajtási perekben Amennyiben a bírósági végrehajtási eljárás keretében a Vht. 41. és 56. szerint nincs lehetőség a végrehajtás megszüntetésére, vagy korlátozására, és a végrehajtást sérelmesnek tartó adós végrehajtás megszüntetése, vagy korlátozása iránt pert indított a végrehajtást kérő ellen, a végrehajtás megszüntetési, illetve korlátozási perben eljáró bíróság dönthet a végrehajtás felfüggesztéséről (Pp ). E körben a Pp. speciális illetékességi szabályt határoz meg, e perre kizárólag az a járásbíróság illetékes, amely a végrehajtási eljárást elrendelte, ha pedig a végrehajtást a törvényszék, vagy a munkaügyi bíróság, illetve a közjegyző rendelte el, kizárólag az adós lakóhelye szerinti járásbíróság
9 illetékes (Pp ). előterjeszthető. A bíróság e perekben a felfüggesztésről csak kérelemre dönt. A kérelem többször is Végrehajtási igényper esetén amely pert az az igénylő indíthatja, aki a végrehajtás során lefoglalt vagyontárgyra tulajdonjoga, vagy más olyan joga alapján tart igényt, amely a végrehajtás során való értékesítésnek az akadálya, s a kereseti kérelem e vagyontárgynak a foglalás alóli feloldása az igényperben eljáró bíróság függesztheti fel a végrehajtást, csak kérelemre (Pp (1) bekezdés). A végrehajtási igényperben kizárólagosan illetékes az a járásbíróság, amelynek területén a foglalás történt (Pp ). Ingatlan foglalása esetén ez az ingatlant nyilvántartó földhivatal székhelye szerinti járásbíróság, ingó foglalás esetén az a járásbíróság, ahol a foglalási jegyzőkönyv készült. E perek esetében a végrehajtás felfüggesztése csak az igényelt vagyontárgyra terjed ki és a felfüggesztés egyébként nem akadályozza a végrehajtás folytatását (Pp (2) bekezdés). Érdemes e körben külön megemlíteni a szerződés érvénytelenségének megállapítása iránti pereket. Amennyiben az adós a végrehajtás alapját képező, közokiratba foglalt szerződés érvénytelenségének megállapítása iránt indít per, s erre tekintettel kéri a már megindult végrehajtás felfüggesztését, a felfüggesztés iránti kérelmét el kell utasítani. Ugyanis ez esetben sem a peres bíróságnak, sem a foganatosító bíróságnak nincs jogszabályi lehetősége a végrehajtás felfüggesztésére. Azonban ha az adós a szerződés érvénytelenségére hivatkozva indít végrehajtás megszüntetése vagy korlátozása iránti pert a Pp a.) bekezdése alapján, úgy a végrehajtás megszüntetési perben eljáró bíróság a Pp alapján kérelemre a végrehajtást felfüggesztheti.
10 4.3.) Perújítás során Amennyiben a fél a folyamatban levő végrehajtási eljárás során a foganatosító bíróságnak bejelenti, hogy a végrehajtás alapját képező jogerős ítélet ellen perújítás iránti kérelmet terjesztett elő, s erre tekintettel kéri a végrehajtás felfüggesztését, a kérelmet a foganatosító bíróságnak el kell utasítani. A megtámadott ítélet végrehajtását az alapügyben első fokon eljárt, a perújítási kérelmet elbíráló bíróság függesztheti fel kérelemre, vagy akár hivatalból is. A perújítás előterjesztése tehát önmagában nem halasztó hatályú a végrehajtásra. Az eljáró bíróság az ítélet végrehajtását akkor függesztheti fel, ha a perújítás sikere valószínűnek mutatkozik, és a feleket a felfüggesztés tárgyában meghallgatta (Pp (2) bekezdés). A perújítás sikerének valószínűsége azt jelenti, hogy a perújítás során rendelkezésre álló adatok alapján valószínűsítette a perújító peres fél, hogy a perújítási kérelem nem lesz eredménytelen. 4.4.) Felülvizsgálati kérelem esetén Felülvizsgálati kérelem esetén a felülvizsgálati kérelem benyújtásának a határozat végrehajtására nincs halasztó hatálya, de a határozat végrehajtását a Kúria kérelemre kivételesen felfüggesztheti (Pp (3) bekezdés). Így ha a jogerős első és másodfokú ítélet alapján elrendelt végrehajtási eljárás során az adós arra tekintettel kérelmezi a végrehajtás felfüggesztését a végrehajtást foganatosító bíróság előtt, hogy a jogerős ítélet felülvizsgálatát kérte, a kérelmet a foganatosító bíróságnak el kell utasítania. A foganatosító bíróság ugyanis a felülvizsgálati kérelemre hivatkozással nem függesztheti fel a végrehajtást, a határozat végrehajtását csak a Kúria függesztheti fel. A Pp. alapján csak a Kúria rendelkezhet ebben a kérdésben (Fővárosi Törvényszék Pfv /2013/4.)
11 5.) A felfüggesztés és a bírósági döntések A Vht. 50. (1) bekezdése alapján a bíróság a végrehajtást valamennyi vagy azon végrehajtási cselekményre kiterjedő hatállyal függeszti fel, amely a felfüggesztés okára és céljára figyelemmel feltétlenül szükséges; a felfüggesztés nem terjed ki a végrehajtás foganatosítása során szükséges bírósági döntések meghozatalára és a felfüggesztést megelőzően előterjesztett végrehajtási jogorvoslati kérelmek elbírálására. A végrehajtás felfüggesztésének hatálya a felfüggesztést elrendelő határozat meghozatalának időpontjában, azaz a végzés keltekor áll be. A bíróság a felfüggesztést azonnal közli a végrehajtóval. A végrehajtás felfüggesztése csak a végrehajtási cselekményeket akasztja meg. A végrehajtás felfüggesztése azt jelenti, hogy a végrehajtást nem lehet tovább folytatni, az eljárás vagy a teljes végrehajtási eljárás, vagy a felfüggesztett végrehajtási cselekmény megáll. A felfüggesztés azonban nem terjed ki a végrehajtás foganatosítása során szükséges bírósági döntések meghozatalára. Így például ha a végrehajtási igényperben eljáró bíróság a végrehajtást az érintett ingatlan értékesítésére vonatkozó végrehajtási cselekmények vonatkozásában függesztette fel, a végrehajtást fogatosító bíróságnak a zálogjogosult által előterjesztett, a végrehajtási igényper tárgyát képező ingatlan becsérték elleni kifogását érdemben el kell bírálnia (Fővárosi Törvényszék Pkfv /2013/3,). 6.) A felfüggesztést követően a végrehajtás folytatása A felfüggesztett végrehajtást a felfüggesztést elrendelő bíróság illetőleg a polgári perrendtartásban vagy más törvényben megállapított más bíróság intézkedésére lehet tovább folytatni (Vht. 51. ).
12 A végrehajtás felfüggesztését követően a végrehajtás csak akkor folytatható, ha a döntésre jogosult bíróság így rendelkezik. A felfüggesztés hatálya tehát addig tart, amíg azt a bíróság nem szüntette meg. A végrehajtás felfüggesztésének megszüntetéséről akkor is rendelkezni kell, ha határozott időre történt a végrehajtás felfüggesztése. Így például a végrehajtást foganatosító bíróság a végrehajtás felfüggesztését megszünteti a zálogjogosult végrehajtási eljárásba való bekapcsolódás iránti kérelmének jogerős elbírálását követően, s elrendeli a végrehajtás folytatását (Vht. 114/A. (7) bekezdése és a Vht. 51. ). Összegezve, a végrehajtást foganatosító bíróság a végrehajtást alapját képező határozathoz (ítélethez) kötve van, s a végrehajtást sem függesztheti fel arra az indokra tekintettel, hogy az adós az alaphatározat ellen rendkívüli perorvoslattal élt, vagy a követelés tekintetében végrehajtási pert indított. Ez esetekben a felfüggesztés iránti kérelmet a Pp. vonatkozó szabályai alapján kell előterjeszteni. A megfelelő a Vht.-ban, illetve a Pp.-ben szabályozott fórumon előterjesztett végrehajtás felfüggesztése iránti kérelem megkönnyítheti a kérelmező aki leggyakrabban az adós helyzetét, elősegítheti a hatékonyabb, eredményesebb jogérvényesítést.
Jogi mankó a kilakoltatás és az árverezés halasztásához június 21. kedd, 08:05
A Magyar Szociális Fórum - Szociális Kerekasztal mankóul a kilakoltatással fenyegetett emberek rendelkezésére bocsájtja Damm Andrea jogász segédanyagát, hogy felhasználhassák a végrehajtás és/vagy az árverezés
A végrehajtás polgári perben történő felfüggesztésének egyes esetei. - avagy a Vht. 49. (2) bekezdésének alkalmazási köre
A végrehajtás polgári perben történő felfüggesztésének egyes esetei - avagy a Vht. 49. (2) bekezdésének alkalmazási köre Szerző: dr. Folmeg Mónika 2014. április 28. A végrehajtás alapvető célja, hogy a
A bírósági végrehajtási eljárásokban előterjesztett, a végrehajtást kérő oldalán bekövetkezett jogutódlás megállapítása iránti kérelmek egyes esetei
A bírósági végrehajtási eljárásokban előterjesztett, a végrehajtást kérő oldalán bekövetkezett jogutódlás megállapítása iránti kérelmek egyes esetei Szerző: Domjánné dr. Hajzsel Krisztina Vác, 2016. augusztus
VÉGREHAJTÁSI INTÉZKEDÉS ALKALURAZÁSÁNAT ELŐFELTÉTELEI
Végrehajtási intézkedés foganatosítása előfeltételek Egy bírósági végrehajtási eljárás két különböző, egymást követő szakaszra épül : a végrehajtás elrendelése és a végrehajtás foganatosítása. A végrehajtás
A végrehajtási perek elméleti és gyakorlati kérdései. Szerző: dr. Majlinger-Nagy Gréta
A végrehajtási perek elméleti és gyakorlati kérdései Szerző: dr. Majlinger-Nagy Gréta Tata 2015. november 19. I. Bevezetés A végrehajtási perek a bírósági végrehajtás során bekövetkezett jogsérelmek orvoslását
Gondolatok a végrehajtás megszüntetésének nemperes formájáról Gyovai Márk *
Gondolatok a végrehajtás megszüntetésének nemperes formájáról Gyovai Márk * Bevezetés elen tanulmány témája a végrehajtási eljárás nemperes eljárásban történő megszüntetésére és korlátozására (a továbbiakban
Hatályos:2012.07.16-2012.08.31. 1994. évi LIII. törvény a bírósági végrehajtásról ELSŐ RÉSZ ÁLTALÁNOS ELJÁRÁSI SZABÁLYOK I. FEJEZET ALAPVETŐ RENDELKEZÉSEK A törvény alkalmazási köre 1. A bíróságok és a
A évi XXXVIII. törvény alkalmazásának gyakorlati problémai a végrehajtás. foganatosítása során figyelemmel évi XL. törvény rendelkezéseire
A 2014. évi XXXVIII. törvény alkalmazásának gyakorlati problémai a végrehajtás foganatosítása során figyelemmel 2014. évi XL. törvény rendelkezéseire Szerzők: dr. Soós Eszter Zahoránszkyné dr. Ungvári
1994. évi LIII. törvény. a bírósági végrehajtásról ELSŐ RÉSZ ÁLTALÁNOS ELJÁRÁSI SZABÁLYOK I. FEJEZET. A törvény alkalmazási köre
2014. 01. 01-től 1994. évi LIII. törvény a bírósági végrehajtásról ELSŐ RÉSZ ÁLTALÁNOS ELJÁRÁSI SZABÁLYOK I. FEJEZET ALAPVETŐ RENDELKEZÉSEK A törvény alkalmazási köre 1. A bíróságok és a jogvitát eldöntő
dr. Májer Orsolya A zálogjogosult különleges helyzete a bírósági végrehajtási eljárásban I. Bevezetés
dr. Májer Orsolya A zálogjogosult különleges helyzete a bírósági végrehajtási eljárásban I. Bevezetés A bírósági végrehajtás célja, hogy a jogot, az ennek megfelelő jogi szankciót a kötelezettel szemben
TÁJÉKOZTATÁS A VÉGREHAJTÁSI ELJÁRÁS RENDJÉRŐL, KÖLTSÉGEIRŐL
TÁJÉKOZTATÁS A VÉGREHAJTÁSI ELJÁRÁS RENDJÉRŐL, KÖLTSÉGEIRŐL Tisztelt Ügyfelünk! Az UniCredit Leasing figyelemmel a Magyar Nemzeti Bank iránymutatásaira is az alábbi összefoglalóval kíván hozzájárulni ahhoz,

References: Kúria 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Kúria 
 bíróság 
 bíróság 
 Kúria 
 Kúria 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság